: Zăpadă de 10 centimetri în Munții Făgăraș. Pe Transfăgărăşan se circulă în condiţii de iarnă.
A nins în noaptea de miercuri spre joi în zona de munte.
Potrivit salvamontiştilor din Argeş, a nins în noaptea de miercuri spre joi în Munţii Făgăraş la altitudini de peste 1.500 de metri. Stratul de zăpadă la Cota 2000 măsoară 10 centimetri.Pe Transfăgărăşan se circulă în condiţii de iarnă. Drumarii au împrăştiat material antiderapant şi au îndepărtat zăpada de pe carosabil. Joi dimineaţa se înregistrau -4 grade Cesius, iar vântul sufla cu putere, cu circa 60 de km/h. Vizibilitatea în zonă era redusă sub 50 de metri.Salvamontiştii nu recomandă parcurgerea traseelor turistice la altitudini de peste 1500 de metri fără echipament adecvat sezonului de iarnă, îmbrăcăminte de protecţie vânt/rece, colţari, beţe, lanternă, telefon, etc.